open-index/open-wikipedia-markdown huggingface dataset:
Glashytta i Setesdal

**Glasshytta i Setesdal** var i drift i perioden 2000 til 2019 på Bygland i Agder. Glashytta låg like ved bygdetunet som er ein del av Setesdalsmuseet. Hytta vart driven av glasblåsarane Inger Tone Homme og Tor Birger Egge. I 2015 vart glashytta heidra av Norsk kulturminnefond for arbeidet med å re-etablere av kronglas-produksjon til restaureringsformål.

## Kjelder
Serious Moonlight

**Serious Moonlight** er ein konsertvideo av David Bowie. Han vart filma i Vancouver den 12. september 1983 under «Serious Moonlight-turneen», og videoen kom ut på VHS og laserdisc i 1984 og på DVD i 2006. Konserten inneheld dei fleste av songane frå konserten. VHS-utgåva inneheld ikkje «Star», «Stay», «The Jean Genie», «Red Sails» og «Modern Love» fordi det ikkje var plass, men desse er med på DVD-utgåva frå 2006. 

Eit konertopptak av «Modern Love», spelt inn 13. juli 1983 på ein konsert i Montreal og opphavleg gjeven ut som B-side til studioversjonen av den same songen, finst andre stader på DVD-utgåva som bakgrunnsmusikk for eit fotogalleri. 

Lyden og den eksakte spelelista frå konsertfilmen kom òg ut på konsertalbumet *Serious Moonlight (Live '83)*, som var inkludert i plateboksen *[[Loving the Alien (1983–1988)]]* i 2018 og gjeve ut som eit separat album året etter. Konsertalbumet inneheld den tidlegare nemnde versjonen av «Modern Love» som det siste sporet på albumet. 

## Innhald
Alle songane er skrivne av David Bowie, utanom der andre er nemnde.

### DVD-innhald

### CD-innhald

## Salslister

## ''Ricochet'' (2006 DVD-ekstra)
DVD-utgåva av *Serious Moonlight* i 2006 inneheld òg ein dokumentar/konsertfilm frå 1984 kalla *Ricochet*, som følgjer Bowie i Hong Kong, Singapore og Bangkok under den asiatiske delen av *Serious Moonlight*-turneen. *Ricochet* vart først gjeven ut som heimvideo i midten av 1980-åra i ein korta versjon, seld separat.

## Kjelder

**Denne artikkelen bygger på «[[:en:Serious Moonlight (1983 film)|Serious Moonlight (1983 film)]]» frå ,  den 6. september 2021.* 
*** oppgav desse kjeldene:* 
* Nicholas Pegg, *The Complete David Bowie*, Page 524, Reynolds & Hearn Ltd, 2004,
Kongsfoss Glass

**Kongsfoss Glass** er ei glashytte som ligg ved Kongsfossen på Åmot i Modum kommune i gamle Buskerud. Kongsfoss Glass vart etablert av glasblåsaren Geir Olsen i 2002. Glashytta er ein del av Kongsfoss Kunstnersenter. 

## Kjelder
Nye Gjøvik Glassverk

Nye **Gjøvik Glassverk** var eit glasverk i lokala til gamle Holmen Brænderi ved Hunnselva på Gjøvik. Det var i drift frå 1994 til 2017. Verksemda vart starta av Bjørn Rognstad. I 2003 vart ein ny omn tatt i bruk, men drifta vart aldri lønsam.

I driftsperioden vart det mellom anna laga kopiar av koboltblå modellar frå gamle Gjøvigs glassverk.

## Kjelder
Det salvadoranske flagget

**Det salvadoranske flagget** er vassrett delt i blått, kvitt og blått, slik flagget til El Salvador liknar på dei til Honduras og Nicaragua. Likskapen kjem av at landa tidlegare danna unionen Den mellomamerikanske føderasjonen, saman med Guatemala og Costa Rica. Unionen hadde frå byrjinga nettopp blått, kvitt og blått i sitt flagg. Det salvadoranske flagget kan dermed føra historia si tilbake til 1823. I perioden 1865 til 1912 nytta El Salvador eit flagg basert på det til USA.

## Kjelder

**Denne artikkelen bygger på «[[:nb:El Salvadors flagg|El Salvadors flagg]]» frå ,  den 7. september 2021.*
Sven Martin Skagestad

**Sven Martin Nilssen Skagestad** () er ein norsk friidrettsutøvar frå Bergen. Han vart norsk meister i kulestøyting i 2015 og 2016 og i diskoskasting i 2015, 2016 og 2017. Skagestad er medlem i Norna-Salhus.

## Aktiv
Skagestad kom på bronseplass i diskos-øvinga ved Junior-VM i friidrett 2014. Under noregsmeisterskapen 2104 tok han sølvmedaljen i kulestøyt så vel som diskoskast. Året etter vart han norsk dobbelmeister då meisterskapen fann stad i Haugesund.

I 2016-sesongen var Skagestad på sitt aller beste. Den 15. mai sette han personbeste i diskos med 65,20 meter i Wiesbaden. Siste dagen juli støytte han kula 18,18 meter under noregsmeisterskapen på Askøy, personleg rekord i kulestøyt og NM-gull nummer 2 i øvinga. Han forsvarte også NM-tittelen i diskoskast.

År 2017 vann sitt tredje NM-gull i diskoskast. I 2018 kasta han 9 centimeter for kort til å ta sitt fjerde strake diskosgull. Han vart då slått av Ola Stunes Isene, som også i 2019 og 2020 viste Skagestad til sølvplass i diskoskasting i NM.  

I noregsmeisterskapane 2014-20 henta Skagestad til saman 5 gull, 7 sølv og 1 bronsemedalje.

### Plasseringar i internasjonale meisterskap
*EM 2016 i Amsterdam: Utslått i kvalifiseringa i diskos (62,04 m=nr 16)
*OL 2016 i Rio de Janeiro: Utslått i kvalifiseringa i diskos (62,45 m=nr 13)
*VM 2017 i London: Utslått i kvalifiseringa i diskos (58,86 m=nr 26)

## Kjelder
*friidrett.no
Wilhelm W. Sorteberg

**Wilhelm Wilhelmsson Sorteberg** () var ein gardbrukar og ordførar frå Krødsherad i dåverande Buskerud fylke.

Sorteberg tok over farsgarden Surteberg på vestsida av Krøderen etter far sin, Wilhelm Asbjørnsson Sorteberg. Sjølv var Wilhelm W. med i styringa av Krødsherad, ordførar i heradet valbolkane 1923-25 og 1926-28. I den nasjonale politikken sokna han til Venstrepartiet.

Stavhopparen Wilhelm Sorteberg er eit barneborn av Wilhelm W. Sorteberg.

## Kjelder
*slektogdata.no
*''Krødsherad Bind II. Bygdehistorie''. 1976
Blåst

**Blåst** er ei glashytte i Tromsø som vart skipa i 2002 av Silja Skoglund. Hytta ligg i sentrum av Tromsø by og skal vere verdas nordlegaste glashytte.

## Referansar
Montreal 1983

**Montreal 1983** er eit uoffisielt konsertalbum av David Bowie, først gjeve ut i 1984. Konserten vart teken opp under Serious Moonlight-turneen til Bowie i Montreal i Canada den 13. juli 1983 og sendt direkte på FM radio. 

Dette er den same konserten som konsertopptaket av «Modern Love», som vart nytta som B-sida til studioversjonen av den same songen då denne kom ut på singel. 

Konserten kom ut på ulike pirakopiplater i 1983 og 1984. I 2018 vart det gjeve ut på ein dobbel-CD på selskapet Golden Rain, og vart samstundes tilgjengeleg digitalt på plattformer som Spotify. 

Spelelista er omtrent identisk til innhaldet på konsertalbum-utgåva av *[[Serious Moonlight]]*. 

## Innhald
Alle songane er skrivne av David Bowie, utanom der andre er nemnde.

### CD-innhald

## Kjelder
* Discogs
NM i turn 1974 for kvinner

**Noregsmeisterskapen i turn 1974** for kvinner vart arrangert i Njårdhallen i Oslo helga 11.–12. mai 1974. Deltakarane tevla i åttekamp etter obligatoriske og sjølvvalde program i dei fire ordinære øvingane; bom, frittståande, hopp og skranke. «Bare 400 tilskuere var til stede de to mesterskapsdagene».

### Åttekamp





## Kjelder
*Romerikes Blad 13. mai 1974
Royal Botanic Gardens i Kew

**Royal Botanic Gardens i Kew**, i daglegtale ofte kalla **Kew Gardens**, er eit omfattande hageanlegg med store botaniske drivhus mellom Richmond upon Thames og Kew i sørvestlege London. Kew Gardens fekk status som verdsarvstad i juli 2003.

## Historie
Anlegget har opphav frå den eksotiske hagen ved Kew House grunnlagt av Lord Capel av Tewkesbury. Denne blei utvida av prinsesse Augusta, som var enkje etter Fredrik, prins av Wales. Georg III utvikla hagane med hjelp av William Aiton og Joseph Banks. Det gamle Kew House blei rive i 1802. Det tilstøytande Dutch House blei kjøpt av Georg III i 1781 som dagheim for dei kongelege borna. Huset er ein enkel mursteinsbygning som i dag har namnet Kew Palace.

I 1840 fekk anlegget status som nasjonal botanisk hage. Under den nye direktøren for parken, William Jackson Hooker, blei hageanlegget utvida til 30 hektar og arboretet til 109 hektar, og seinare til den noverande storleiken på 121 hektar. Der er fleire drivhus og vinterhagar, eit herbarium og eit bibliotek her.

Trass i ugunstige vekstforhold, som atmosfærisk ureining frå London, tørr jord og lite regn, er Kew Gardens ei av dei mest innhaldsrike plantesamlingane i Storbritannia. I eit forsøk på å utvida samlinga under betre tilhøve har Kew oppretta to utestasjonar, ved Wakehurst Place i Sussex og Bedgebury Pinetum i Kent.

På 1800-talet prøvde ein å dyrka gummitre i eit forsøk på spreia dei utanfor Sør-Amerika. Kew har eit av dei viktigaste frømagasinene og samarbeider med Harvard universitet og det australske nasjonalherbariet for å byggja eit autoritativt oversyn over planteterminologi.

Publikum har tilgang til anlegget, men må betala inngangspengar. Den næraste jernbanestasjonen er Kew Gardens stasjon, medan Kew Bridge stasjon ligg i gangavstand nord for parken.

## Kjelder

**Denne artikkelen bygger på «[[:nb:Royal Botanic Gardens i Kew|Royal Botanic Gardens i Kew]]» frå ,  den 7. september 2021.*  
 

## Bakgrunnsstoff
*
NM i turn 1977 for kvinner

**Noregsmeisterskapen i turn 1977** for kvinner vart arrangert i Oslo helga 19.–20. november 1977. Deltakarane tevla i åttekamp etter obligatoriske og sjølvvalde program i dei fire ordinære øvingane; bom, frittståande, hopp og skranke. Unni Holmen vart norsk meister for åttande og siste gong. «Oslo Turnhall var overfylt, ja, mange kom ikke inn.»

### Åttekamp




## Kjelder
*Drammens Tidende og Buskeruds Blad 21. november 1977
Jonathan Quarcoo

**Jonathan Tetteh Quarcoo** () er ein norsk friidrettsutøvar fødd i Bodø. Han vart norsk meister på 200 meter i 2015, 2017 og 2018, dei to siste åra vann han NM-gull også på 100 meter. Quarcoo er medlem i FIK Orion.

## Aktiv
Quarcoo fekk bronsemedaljen på 200 meter ved NM 2014, einast sju tidels sekund bakom vinnaren. Tidlegare i sesongen vart nordisk juniormeister på distansen. I 2015 vart han norsk meister på 200 meter, året etter kom han på andreplass i NM, veteranen Jaysuma Saidy Ndure sikra seg sitt siste NM-gull. 

Både i 2017 og 2018 vart Quarcoo dobbelmeister i noregsmeisterskapen, han vann med tildels stor margin på 100 m så vel som 200 m. Den 15. juli 2017 sprang han i Bydgoszcz sitt livs beste løp, sette presonbeste på 200 meter med tida 20,39 sekund og vann gullmedaljen i U-EM. Knapt eitt år seinare presterte han også livsbeste på 100 meter då han på Bislett stadion kom i mål etter 10,22 sekund. Innandørs-sesongen 2018 vart han nordisk meister på 60 meter. 

I 2019 plagast Quarcoo med skade og vart tredjemann på 100 m i noregsmeisterskapen. Han stod over heile 2020-sesongen, kom tilbake i tevling i 2021.

## Kjelder
*World Athletics
Linnean Society of London

**Linneaen Society of London** er eit vitskapleg selskap vigd studiar og formidling av naturhistorie, evolusjon og taksonomi. Det blei skipa i 1788, og er det eldste vitskaplege selskapet vigd biologi som framleis er verksamt. 

## Historie

Selskapet blei stifta 18. mars 1788 av James Edward Smith, Samuel Goodenough og Thomas Marsham og andre med interesse for naturhistorie, som botanikaren Joseph Banks. Det tok namn etter Carl von Linné. Det fyrste møtet blei halde 8. april same året. Smith blei vald til styrar for selskapet, ei stilling som han heldt på gjennom årlege omval heilt til han døydde i 1828. Selskapet fekk royal charter (kongeleg stadfesting) i 1802. 

I 1791 byrja selskapet å gje ut *Transactions of the Linneaen Society of London*, som sidan har fortsett under ulike namn som *Proceedings of the Linneaen Society of London* og *Journal of the Proceedings of the Linneaen Society*. Sidan 1969 har det gjeve ut tre vitskaplege tidsskrift: *Biological Journal of the Linneaen Society*, *Botanical Journal of the Linneaen Society* og *Zoological Journal of the Linneaen Society*.

## Kjelder

**Denne artikkelen bygger på «[[:sv:Linnean Society of London|Linnean Society of London]]» frå ,  den 8. september 2021.* 
*** oppgav desse kjeldene:* 
* 
 

## Bakgrunnsstoff
*
Silje Fjørtoft

**Silje Fjørtoft** () er ein norsk friidrettsutøvar frå Ørsta. Ho vart noregsmeister i 3&nbsp;000 meter hinder i 2007, 2008 og 2011. Under NM i friidrett 2015 sprang ho i mål til gullmedalje på 5&nbsp;000 meter og 10&nbsp;000 meter. Fjørtoft var medlem i Ørsta Idrottslag til 2007, sidan 2008 har ho representert Sportsklubben Vidar i Oslo.

## Aktiv
Fjørtoft kom på andreplass i 3&nbsp;000 meter hinder ved NM 2006, 39 sekund attom vinnaren, Karoline Grøvdal. 15. juni 2007 sette Fjørtoft personbeste med 9.57,9. Åtte veker seinare vann ho øvinga i noregsmeisterskapen, ein prestasjon ho gjentok året etter. I juni 2008 forbetra ho bestenoteringa si til 9.55,5 i Des Moines i USA.      

Våren 2009 fekk Fjørtoft sluttida 15.55,2 på 5&nbsp;000 meter i Walnut i California, livsbeste på distansen. I Bislett Games 3. juli 2009 overraska ho med tida 9.37,9, hennar suverent beste løp i 3&nbsp;000 meter hinder. Under NM i friidrett 2009 deltok ho på 1500 meter og tok sølv, langt bak Ingvill Måkestad. To år seinare tok Fjørtoft sitt tredje NM-gull i hinder, over minuttet føre nummer 2.

Dei neste sesongen plagast ho med skade. Ho kom tilbake som langdistanseløpar i 2015, då ho vann 5&nbsp;000-meter og 10&nbsp;000 meter under noregsmeisterskapen. Milløpet den 2. august var hennar fyrste og innleia tre vekers rekordjakt. Perioden fram til 22. august presterte ho personbeste på 10&nbsp;000 m, 3&nbsp;000 m, 800 m og 1500 m. Rekordane lydde på 2.11,54 – 4.17,2 – 9.09,7 – 34.33,1. Rekordløpa fann stad ved NM i Haugesund, i Szczecin i Polen, Göteborg i Sverige og Solihull i England.

### Plasseringar i internasjonale meisterskap
*VM 2007 i Osaka: Utslått i kvalifiseringa i 3000 m hinder (10.32,3=nr 45)
*VM 2009 i Berlin: Utslått i kvalifiseringa i 3000 m hinder (10.01,0=nr 40)

## Kjelder

**Denne artikkelen bygger på «[[:nb:Silje Fjørtoft|Silje Fjørtoft]]» frå ,  den 8. september 2021.*
Alma Lund

**Alma Mariane Lund** (), fødd **Wikstrøm**, var ein finsk-norsk operasongar og skodespelar. Ho song sopran.

Lund var fødd i Åbo. Ho var tilsett ved den finske nasjonaloperaen i Helsingfors og seinare ved Den Nationale Scene i Bergen. Ho var ein av fleire bergenske skodespelarar som drog til det nye Nationaltheatret då detta opna i 1899. Her song ho i koret ved teateret, som òg var faste statistar i oppsetjingar. Ho hadde også ein del småroller og songroller. Marta i *[[Faust]]* var den største oppgåva ho hadde. Ho trekte seg tilbake frå teateret i 1920.

Alma Lund hadde den kvinnelege hovudrolla i den første norske spelefilmen, *[[Fiskerlivets farer]]* frå 1907. Ho var gift med operasongaren Bjarne Lund (1858–1894).

## Kjelder

**Denne artikkelen bygger på «[[:nb:Alma Lund|Alma Lund]]» frå ,  den 8. september 2021.*
Alma Halse

**Alma Halse** () var ein norsk forkynnar og velgjerar. Ho fekk Kongens fortenestemedalje i gull i 1965 og Alle Kvinners ærespris i 1963 for den kristen-humanitære innsatsen sin i Alta i Finnmark. 

Alma Halse var fødd på Åheim i Møre og Romsdal. Ho kom til Finnmark i 1933 som forkynnar og hjelpearbeidar innen Pinserørsla. Kyrkjelyden Filadelfia i Ålesund støtta arbeidet økonomisk. Etter kvart blei Alma Halse eit kjent namn omkring i landet, og mange frivillige drog gjennom åra til Alta for å støtta Alma Halse i hjelpearbeidet hennar.

Halse hjelpte foreldrelause, fattige og heimlause, flyktningar, sjuke og eldre. I Bossekop bygga ho opp barneheimen Betania, omsorgsbustader innan psykiatri og ein pleieheim. 

## Kjelder

**Denne artikkelen bygger på «[[:nb:Alma Halse|Alma Halse]]» frå ,  den 8. september 2021.* 
*** oppgav desse kjeldene:* 
* John Willy Rudolph: *Alma Halse - en kvinne i kamp.* (1961), Forlaget Filadelfia
Tom Erling Kårbø

**Tom Erling Kårbø** () er ein norsk tidlegare friidrettsutøvar frå Bømlo, medlem i Stord Idrettslag. Han vann NM-medalje i 3000 meter hinder ti år på rad, fem av dei i gull. I 2018 tok han elles bronsemedaljen på 5000 meter.   

## Aktiv
I 2009 kom Kårbø på tredjeplass i 3&nbsp;000 m hinder i noregsmeisterskapen. Dei to neste åra tok han NM-sølv i øvinga, alle desse meisterskapane var Bjørnar Ustad Kristensen den fremste hinderløparen i Noreg. Deretter tok Kårbø over som noregseinar i 3&nbsp;000 m hinder og vart noregsmeister i 2012, 2013, 2014, 2016, 2018. Under NM 2015 vart han slått i spurten av nemnde Kristensen, også i NM 2017 måtte han nøye seg sølv, spurtslått av Jakob Ingebrigsten. Under noregsmeisterskapen 2018 sprang Kårbø inn til bronse på 5000 meter, før han sikra seg sitt femte NM-gull i hinderløpet.  

Kårbø deltok i europameisterskapen i friidrett 2014, 2016, 2018. Han var eit lite stykke unna finaleplass i dei fyrste meisterskapane. I Berlin 2018 kvalifiserte han seg til finalen og vart nummer 11. Under verdsmeisterskapen 2019 i Doha sette Kårbø personbeste i 3&nbsp;000 meter hinder med 8.27,0, var likevel langt unna å kvalifisere seg til VM-finalen. 

Kårbø var ein habil mellomdistanseløpar som på 5&nbsp;000 meter gjorde personbeste med 14.05,2 i 2017-sesongen. På 1500 meter fekk han som best notert 3.43,7, oppnådd i Sollentuna sommaren 2019, i hans siste sesong på friidrettsbana.

### Plasseringar i internasjonale meisterskap
*EM 2014 i Zürich: Utslått i kvalifiseringa (8.42.3=nr 19)
*EM 2016 i Amsterdam: Utslått i kvalifiseringa (8.42,7=nr 16)
*EM 2018 i Berlin: Nr 11 – 8.42,9
*VM 2019 i Doha: Utslått i kvalifiseringa (8.27,0=nr 25)

## Kjelder

* Tom Erling Kårbø ved World Athletics
Glasshytta Kragerø

**Glasshytta Kragerø** var ei glashytte i Kirkebukta i Kragerø i gamle Telemark fylke. Hytta var skipa i 1991 av glasblåsarane Gerd Slåen og Hilde Isaksen (Hilde Lilla Johnsen) og var i drift til 2010. Ho var ein del av kunstnarkollektivet "Compagniet". Fram til 1996 heldt dei til i Meierigården. 

## Kjelder
Glasshytten på Verftet

**Glasshytten på Verftet** er ei glashytte etablert på USF Verftet i Bergen i 1992 av Beda Maria Johanson. Produkta blir selde som Beda Glass.

## Kjelder
NM i turn 1978 for kvinner

**Noregsmeisterskapen i turn 1978** for kvinner vart arrangert i Nøtterøy i Vestfold helga 23.–24. september 1978. Deltakarane tevla i åttekamp etter obligatoriske og sjølvvalde program i dei fire ordinære øvingane; bom, frittståande, hopp og skranke. 

### Åttekamp





## Kjelder
**Sportsboken 78-79*. Dreyer Bok Stavanger. 1978.
Christen E. Berg

**Christen Eriksen Berg** () var ein telegraffullmektig frå Brevik i Telemark som stortingsperioden 1922-24 representerte ein valkrins beståande av dei åtte kjøpstadene Notodden, Skien, Porsgrunn, Brevik, Kragerø, Risør, Arendal og Grimstad på Stortinget.

Berg var son til ein telegrafinspektør og utdanna seg i same yrket ved telegrafskulen i Ålesund. Han arbeidde så som
telegrafist 1883-87 i Arendal, deretter i Kragerø. I Kragerø fekk han i 1902 stilling som likningsekretær i kommunen. Han engasjerte seg i styringa av byen og hadde plass i bystyret frå 1896 til han døydde i 1926. Åra 1919-20 var han ordførar og 1921 ordførar. Ved stortingsvalet hausten 1921 kom han inn på Tinget som 5. representant for byane i Telemark og Aust-Agder, vald for partiet Venstre. Han var medlem i Justiskomiteen av 1919.

Berg var forlikskommissær i Kragerø frå 1915 til han døydde.

## Kjelder
*Stortingsbiografi
Helgøy i Hjelmeland

**Helgøy** er ei øy i Hjelmeland kommune i Rogaland fylke.

Helgøy ligg mellom Fognafjorden, Årdalsfjorden og Fisterfjorden.
Hawaiiskjorte

**Hawaiiskjorte** er ei fargerik, mønstra og typisk korterma skjorte med krage som stammar frå Hawaii. Skjortene er skorne rett nedst, og er meint å brukast utanpå bukser. Dei har gjerne brystlomme, der det er gjort stor flid i å passa på at mønsteret på lommen stemmer med mønsteret på stoffet bak.

Den fyrste avisannonsen for hawaiiskjorter, eller «Aloha Shirts» som dei blei kalla då, stod på trykk i avisene i Honolulu i  juni 1935. Det var den japanske skjortemakeren Musa-Shiya Shoten som stod bak.  På 1930-talet dukka det opp talrike versjonar av aloha-skjorta, særleg hjå japanske og kinesiske skjortemakarar på Hawaii.

Opphavleg blei hawaiiskjortene sydd av same stoff som japanske kvardagskimonoar, og hadde distinkte japanske mønster. Sidan skjortene blei meir og meir populære, byrja dei òg å få meir polynesiske motiv som palmar, kanoar, bølgjar og ananas.

Sjølv om aloha-skjortene opphavleg blei laga for den lokale marknaden, blei dei raskt populære blant amerikanske militære på øyane, både dei som var stasjonerte på Hawaii og dei som blei sende til øyane for å kvila ut etter andre verdskrigen og Korea-krigen. Soldatane tok skjortene med seg heim til fastlandet der dei blei populære minne.

Med masseturismen på 1950- og 1960-talet auka òg interessa for skjortene, som blei ein standard souvenir for turistane frå fastlandet. Hawaiiskjorta blei ein del av populærkulturen i etterkrigstida, og blei brukt av så vel legane i tv-serien MASH som av Elvis Presley på coveret av plata *[[Blue Hawaii av Elvis Presley|Blue Hawaii]]* i 1961.

## Kjelder


**Denne artikkelen bygger på «[[:nb:Hawaiiskjorte|Hawaiiskjorte]]» frå ,  den 9. september 2021.*
Brede R. Ellingsen

**Brede Raa Ellingsen** () er ein norsk friidrettsutøvar frå Bergen. Han vart noregsmeister i høgdehopp i 2007, 2009, 2011, 2013 og 2016. Han var medlem i Norna-Salhus til 2014, sidan av Fana Idrettslag.

## Aktiv
Ellingsen gjekk over 2,10 m då han i Askim i 2007 vart norsk meister fyrste gongen. Sesongen etter forbetra han den personlege rekorden til 2,18 m, i NM stoppa han på 2,07 m og fekk sølv. Under eit stemne heime i Bergen den 6. juni 2009 svinga han seg over 2,21 meter, hans livs beste høgdehopp. I NM på Lillehammer hoppa han 2,15 m og tok NM-gull nummer 2. I 2010 kom han på sølvplass i NM, året etter vart han på Byrkjelo norsk meister tredje gongen. I 2013 vann Ellingsen sitt fjerde NM-gull og i 2016 sitt femte og siste.

Under NM i friidrett 2012 deltok Ellingsen i tresteghopp. Han sette då personbeste med 14,48 m, ei lengde som gav han bronsemedaljen i ei svak tevling (50 år tidlegare ville han vorte nummer 6 i NM). Etter tredjeplass i høgdehopp ved NM 2017 på Sandnes la han opp som aktiv.

## Kjelder

*World Athletics
NM i turn 1979 for kvinner

**Noregsmeisterskapen i turn 1979** for kvinner vart arrangert i Halden i Østfold helga 10.–11. november 1979. Deltakarane tevla i åttekamp etter obligatoriske og sjølvvalde program i dei fire ordinære øvingane; bom, frittståande, hopp og skranke. 

Hanne Kraft-Johanssen var best i alle dei sjølvvalde apparatøvingane, i hopp delte ho fyrsteplassen med Siv Brun.

### Åttekamp





## Kjelder
*Rogalands Avis 12. november 1979
Harald Langhelle

**Harald Langhelle** () var ein norsk pressemann og politikar frå Dale i Bruvik i Hordaland. Han var stortingsmann 1922-24 for kjøpstadene i Nord-Noreg, vald for Arbeidarpartiet. Langhelle vart avretta under den tyske okkupasjonen av Noreg. 

Langhelle var son til ein spinnerimeister. I dei tidlege ungdomsåra var han sjømann og han arbeidde på ulike industrianlegg i landet. Frå 1914 arbeidde han i bygningsindustrien i Oslo. 26 år gammal byrja han få oppdrag i arbeidarrørsla, fyrst som sekretær 1917-19 i Sosialistisk ungdomsforbund i Nord-Noreg, deretter var han 1919-24 redaktør i Nordlands Social-Demokrat, ei avis som kom ut i Bodø. Frå 1924 hadde han stillinga som redaksjonssekretær i Arbeider-Avisen i Trondheim, til dess han hausten 1939 tok over som redaktør i same avisa. I januar 1941 stansa NS-styresmaktene avisa.

Tingbolken 1922-24 var Langhelle stortingsrepresentant for Bodø, Narvik, Tromsø, Hammerfest, Vardø og Vadsø. Arbeiderparti-representanten var då medlem i Militærkomiteen. Frå 1934 hadde han sete i Trondheim formannskap. 

Under okkupasjonen sat Langhelle fengsla to gongar. Siste gongen vart han fengsla den 12. september 1942. Under unntakstilstanden i Trøndelag vart Langhelle og ni andre fangar den 6. oktober 1942 skotne som gislar.

## Kjelder
*Stortingsbiografi
Fámjinserklæringa

**Fámjinserklæringa** er ei felles prinsippfråsegn mellom regjeringane i Danmark og Færøyane om Færøyane sin innverknad på og medverknad i utanriks- og tryggleikspolitikken. Fråsegna vart underskriven i Fámjin på den sørlegaste øya på Færøyane, Suðuroy, 29. mars 2005.

Enkelte døme frå avtala:

* *Når den danske udenrigsminister afgiver redegørelser eller dokumenter til Folketingets Udenrigspolitiske Nævn om udenrigs og sikkerhedspolitiske spørgsmål af særlig betydning for Færøerne, gives disse samtidigt til lagmanden, som orienterer Lagtinget.*
* *Der tilstræbes at udenrigsministeren og lagmanden har regelmæssig kontakt, og at udenrigsministeren mindst en gang årligt besøger Færøerne med henblik på orientering om udenrigs- og sikkerhedspolitiske emner og drøftelse af varetagelsen af Færøernes udenrigspolitiske interesser.*

## Kjelder

**Denne artikkelen bygger på «[[:no:Fámjinserklæringen»|Fámjinserklæringen»]]» frå ,  den 10. september 2021.*  

## Bakgrunnsstoff
Lea Myren

**Lea Mathilde Skar-Myren** () er ein norsk skodespelar og modell.

Ho vart kjend etter å ha spelt hovudrolla Maya i dramaserie **' på [[NRK]] (2013–2015;&nbsp;2018). Seinare har ho spelt hovudrollene Jeanette i situasjonskomedien **' (frå 2020) på NRK og Monica «Tatærn» i dramaserien *Kids in Crime* (2022–2024) på TV 2.

Myren har òg opptredd i biroller i ei rekke NRK-seriar, inkludert i situasjonskomedien **' (2018) og ungdomsserien **' (2019).

## Bakgrunn
Lea Mathilde Skar-Myren voks opp i Oslo som den første dottera til forskaren . Etter å ha gått ungdomsskulen på  tok Myren dramalinja ved ; ho gjekk ut frå vidaregåande skule i 2020.

## Karriere
Myren hadde dei første TV-opptredenane sine i 2009 i NRK sin barne-TV-serie , der episodane inneheldt innslag der ho og jamaldra barn guida sjåarane gjennom eit dataspel. Sidan spelte ho hovudrolla som Maya i den første sesongen av dramaserie *Jenter* (2013) på NRK. I dei fire følgjande sesongane av serien, fram til 2015, fortsette ho som Maya, som då var ei birolle i produksjonen.

Ho hadde seinare ei birolle i ein episode av situasjonskomedie *Side om side* (2018) på NRK. I 2019 hadde ho fleire biroller i ulike TV-seriar, mellom anna i ungdomsserien **' og [[situasjonskomedie]]n **'. Myren hadde same år òg ei statistrolle i *Dottera* ved Det Norske Teatret, og arbeidde som lyssjef i **'. Ho fekk året etter hovudrolla som Jeanette i situasjonskomedie **' ved NRK.

I 2021 arbeidde Myren som klesmodell for merket Also Worldwide, og bidrog med promotering av Also Worldwide. Myren hadde òg den første filmrolla si i *Aldri i Livet*, og opptredde i musikkvideoen til Kristian Skylstad sin song «Never Lose That Childish Glow in Your Eyes».

## Filmografi
### Fjernsyn

### Film

### Musikkvideo

### Reklame

## Kjelder

**Denne artikkelen bygger på «[[:nb:Lea Myren|Lea Myren]]» frå , den 3. oktober 2021.*
Gee Cross

**Gee Cross** er ein landsby og forstad til Hyde i Tameside i Stor-Manchester i England.

## Historie

Landsbyen Gee Cross har røter tilbake til tida då ein skreiv Domesday Book. Før den industrielle revolusjonen var Gee Cross den største landsbyen i nærområdet, men under den industrielle utviklinga voks Hyde i nærleiken til å bli ein større by. Han har no vokse saman med nordre Gee Cross.

I landsbyen ligg det eldste kristne sakralbygget til dagens Hyde, Hyde Chapel, som blei bygd i 1708. Dette var hovudkyrkja i området i over eit hundreår fram til St George's Church blei bygd i sentrum av Hyde i 1832.

Historisk var landsbyen del av grevskapet Cheshire, fram til regionen Stor-Manchester blei laga i 1974. Landsbyen har verken eigne grenser eller status som ''civil parish''. Etter tradisjon ligg nordgrensa ved hjørnet av Lilly Street og Stockport Road, på ein stad kjend som "big tree".  Dette store treet er eit minnesmerke for dei som mista livet i Falklandskrigen i 1982.

I Gee Cross blir det halde ein festival for brønndekorasjon, *[[well dressing]]*, som er ein gammal skikk i området rundt Penninane og er nyinnført her. Det blir også halde ein årleg landsbyfestival til inntekt for lokale velgjerdsorganisasjonar på staden for eit tidlegare reservoar som no er llassifisert som ein ''village green''.
## Geografi

Gee Cross ligg ved sida av åsen Werneth Low. Han er del av Penninane som omsluttar landsbyen i sør og aust. Werneth Low er eit verna parkområde som fyrst blei skipa som eit krigsminnesmerke. På ein klar dag har ein utsyn over området, Manchester sentrum og dei tilgrensande fylka Lancashire og Merseyside, tidvis også mot fjella i Wales. På toppen av årsen ligg puben The Hare and Hounds, Hyde Cricket and Squash Club og Werneth Low Golf Club.

I sørvest har landsbyen grense mot Woodley i Metropolitan Borough of Stockport. Innan Tameside går Hyde sentrum over til Gee Cross langs nordgrensa, medan landsbyen Godley, som også er del av Hyde, ligg i nordaust. På andre sida av Werneth Low ligg landsbyane Hattersley i aust og Romiley i sør.
 
Landsbyen er ein populær møtestad med mange pubar og nyare restaurantar og barar. Desse inkluderer The Buxton, The Queen Adelaide, The Werneth og The Cheshire Cheese. Eit nyare tillegg til den allereie blømande pubscenen Gee Cross er Joshua Bradley, ein tidlegare privat hall frå 1800-talet (Bamford Hall) som fekk namn etter den tidlegare ordføraren i Hyde.

Gee Cross har to barneskular: Dowson Primary og Gee Cross Holy Trinity (CofE). Like utanfor Gee Cross ligg Alder Community High School, ein ny ungdomsskule bygd i 2004. Han spesialiserer seg på data og matematikk, og har over 800 11-16-åringar som elevar.

Det er tre kyrkjer i Gee Cross: ei anglikansk, ei metodistisk og ei unitarisk kyrkje. Den unitariske kyrkja i sentrum av landsbyen heiter Hyde Chapel. Den anglikanske kyrkja heiter Gee Cross Holy Trinity og er knytt til den lokale barneskulen. Gee Cross Methodist Church er den tredje kyrkja i landsbyen.

## Kjelder

**Denne artikkelen bygger på «[[:en:Gee Cross|Gee Cross]]» frå ,  den 11. september 2021.*  

## Bakgrunnsstoff
NM i turn 1980 for kvinner

**Noregsmeisterskapen i turn 1980** for kvinner vart arrangert i Sandnes i Rogaland helga 4.–5. mai 1980. Deltakarane tevla i firkamp med sjølvvalde program i dei fire øvingane; bom, frittståande, hopp og skranke.

Siri Stenshorne var best i tre av øvingane, medan Janne Bore var best i bom.

### Åttekamp





## Kjelder
*Drammens Tidende og Buskeruds Blad 5. mai 1980
Kate Greenaway

**Kate Greenaway** (eigenleg **Catherine Greenaway** ) var ein engelsk barnebokforfattar og -illustratør. På 1880- og 1890-talet var ho blant dei mest innverknadsrike engelske bokillustratørene saman med kollegaene og konkurrentane Walter Crane og Randolph Caldecott. 

Allereie den første boka hennar, *Under the Window* (1879), ei samling enkle, idylliske vers om barn, blei ein bestseljar. Kate Greenaway var aktiv i arts and crafts-rørsla, og barnefigurane i illustrasjonane hennes, «Kate Greenaway-barn», blei teikna med romantiserte og nostalgiske barneklede frå tidleg på 1800-talet, det vil seia empireinspirerte kjolar med høgt liv, forklekjolar og kysehattar for jentene, *[[skeleton suit]]* (tvidelt guttedrakt av overdel knept saman med bukser med høgt liv) og kittel (serk) for gutane. Teikningane hennar var elles utførte i den detaljerte og dekorative stilen frå samtida. Illustrasjonar til Greenaway blei reproduserte som fargexylografi, altså som fine, handskorne tresnitt.

Kate Greenaway-medaljen er ein britisk litteraturpris som er oppkalla etter henne. Denne blei skipa i 1955 og blir delt ut kvart år til ein prisverdig barnebokillustratør.

## Kjelder

**Denne artikkelen bygger på «[[:nb:Kate Greenaway|Kate Greenaway]]» frå ,  den 11. september 2021.*  
 

## Bakgrunnsstoff
Oda Onstad

**Oda Utsi Onstad** () er ein norsk tidlegare friidrettsutøvar frå Fagernes. Åra 2016-19 vann ho samtlege fire NM-gull i tresteghopp og to NM-gull i lengdehopp.

## Aktiv
7. juni 2006 i Göteborg presterte Onstad personbeste i lengdehopp med 6,31 meter, ei bestenotering som skulle stå i over 13 år. Gjennom eit knapt tiår, 2006-14, sanka ho sju sølvmedaljar og tre bronsemedaljar i dei norske ordinære friidretts-meisterskapane. Under NM i friidrett 2016 vart ho noregsmeister i tresteghopp, den fyrste av fire NM-titlar i øvinga i rad. I lengdehopp fekk ho si fjerde NM-bronse. Både i noregsmeisterskapen 2018 og i 2019 vart ho dobbelmeister, ettersom ho også sigra i lengdehopp. Ved NM i friidrett 2019 på Hamar den 4. august presterte ho livsbeste i lengde med 6,34 meter. Vel tre veker seinare, den 27. august i Oslo, landa ho etter 13,69 meter i tresteghopp, også det livsbeste.

Spenstige Onstad vann den 3. februar 2019 NM i lengde utan tilløp for tiande gong, samstundes forbetra ho sin norske rekord i øvinga til 2,99 meter. Vinteren 2020 tok ho sitt ellevte NM-gull i lengde utan tilløp, og la så opp.

Onstad var medlem i Fagernes IL til 2011 og 2016, i IK Tjalve 2012-15, og til sist Norna-Salhus frå 2017.

## Kjelder

*Athletics
Tameside

**Tameside** er eit administrativt distrikt med status som *[[metropolitan borough]]* i Stor-Manchester i England. Administrasjonssenteret er Ashton-under-Lyne. Namnet kjem frå elva Tame, som renn gjennom distriktet. Det grensar mot Derbyshire i aust, Oldham i nord, Stockport i sør og Manchester by i vest. 

Distriktet blei oppretta 1. april 1974 ved samanslåinga av Ashton-under-Lyne, Mossley, Audenshaw, Denton og Droylsden i Lancashire og Stalybridge, Hyde, Dukinfield og Longdendale i Cheshire.

## Stader i distriktet

* Ashton-under-Lyne, Audenshaw
* Broadbottom
* Carrbrook, Copley
* Denton, Droylsden, Dukinfield
* Flowery Field
* Gee Cross, Godley, Godley Green, Guide Bridge
* Hartshead Green, Hattersley, Haughton Green, Hazelhurst, Hollingworth, Hyde
* Landslow Green, Longdendale, Luzley
* Millbrook, Mossley, Mottram in Longdendale
* Newton
* Park Bridge
* Roe Cross
* Stalybridge
* Warhill, Woolley Bridge

## Kjelder

**Denne artikkelen bygger på «[[:nb:Tameside|Tameside]]» frå ,  den 11. september 2021.*
Carl Severin Bentzen

**Carl Severin Bentzen** (), til dagleg **C.S. Bentzen**,  var ein skreddarmeister og politikar frå Hønefoss. Han representerte einmannskrinsen Kongsberg, Hønefoss og Notodden på Stortinget 1919-21. Han vart vald for Arbeidarpartiet.

Han tok svenneprøven i 1904 og fekk i 1911 handverkarborgarskap i heimebyen. Bentzen var med i formannskapet for Hønefoss frå 1913 til -22, ordførar 1916-19. Åra 1923-25 var han borgarmeister (rådmann) i bykommunen. Stortingsperioden 1919-21 sat han på Stortinget for Arbeidarpartiet, var då sekretær i Næringskomite nr.2. Frå 1931 var han atter formannskapsmedlem i Hønefoss, ein poisjon han mista då NS tok styringa over kommunen. Ordførar i Hønefoss i 1946. 

Bentzen var landsstyremedlem 1915-18 i Arbeidarpartiet. Han var medlem i Apotekkomiteen av 1919 og i Den sivile forsvarskommisjon av 1920. Lokalt var han formann i forsorgsstyret i Hønefoss og i ni år fylkesformann i Buskerud-avdelinga av Det Norske Totalavholdsselskap.

Den 19. september 1944 vart Bentzen arrestert for å ha delteke illegale aktivitetar; Han sat fengsla på Grini til 28.november, deretter i Akershus landsfengsel til han slepte fri den 9. mai 1945.

## Kjelder
*Stortingsbiografi
Cecilie Rise

**Cecilie Rise Ortner** () er ein tidlegare friidrettsutøvar frå Sandane i Nordfjord. Ho vart norsk meister i lengdehopp i 2001 og 2004 og åra 2002-05 i tresteghopp. 

## Aktiv
Årleg medalje i perioden 1997-2005 sikra Rise seg minst ein medalje i noregsmeisterskap. Til saman i lengdehopp og tresteghopp vann ho då seks gullmedaljar, sju sølvmedaljar og to bronsemedaljar. Seks år etter ho hadde lagt opp, kom ho i 2011 tilbake og vann bronsen i tresteg-øvinga då noregsmeisterskapen vart avvikla på Byrkjelo, hennar tidlegare heimebane. Rise var medlem i Gloppen Friidrettslag og vann medalje, to sølv og ein bronse, med laget i 1000 meter stafett under NM i åra 1999-2001.

Rise sine personbeste lengdehopp og tresteghopp kom i løpet av ei veke i 2003. Den 2. august hoppa ho 6,24 meter i lengde ved eit stemne i Ebensee i Austerrike. 8. august nådde ho 13,26 meter i tresteg på Fredrikstad stadion.

Ho er utvandra til Austerrike.

## Kjelder

*World Athtletics
Judy Watson Napangardi

**Judy Napangardi Watson** () var ein australsk aboriginarmålar og eldre leiar frå yuendumu-samfunnet i Northern Territory i Australia. Ho var kjend for den distinkte målarstilen sin som ho utvikla i lag med syster si Maggie Watson som lærte henne å måla, og var ein viktig bidragsytar til moderne aboriginarkunst.

## Liv
Napangardi var fødd på Yarungkanji på Mount Doreen Station på ei tid då mange warlpirifolk og andre innfødde frå Central og Western Desert i Australia framleis levde tradisjonelle nomadiske liv. Saman med familien gjekk Judy til fots fleire gonger til landet ho ætta frå og budde i lengre perdiodar ved Mina Mina og Yingipurlangu på grensa mellom Tanami- og Gibsonørkenen.

Ho døydde i Yuendumu 17. mai 2016.

## Virke
Napangardi byrja å måla på 1980-talet i ein 'dragen dott'-stil. Kombinasjonen hennar av sterk farge, detaljert arbeid og komposisjon på høgt nivå gav henne utbreidd respekt i kunstverda. Måleria hennar skildrar ofte landet rundt Mina Mina. Ho var medlem av Warlukurlangu Artists community of Yuendumu.

## Galleri som viser kunsten hennar
* Art Gallery of New South Wales i Sydney
* Aboriginal Art Museum i Utrecht
* Gordon Darling Foundation i Canberra
* Flinders University Art Museum i Adelaide
* National Gallery of Australia i Canberra
* National Gallery of Victoria
* Museum and Art Gallery of the Northern Territory i Darwin
* South Australian Museum i Adelaide
* Kluge-Ruhe Aboriginal Art Collection ved  University of Virginia i Charlottesville

## Kjelder

**Denne artikkelen bygger på «[[:en:Judy Watson Napangardi|Judy Watson Napangardi]]» frå ,  den 12. september 2021.*
Tanamiørkenen

**Tanamiørkenen**  er ein ørken i Australia. Han ligg i den vestleg-sentrale delen av Nordterritoriet og dekkjer .

Tanamiørkenen fekk engelsk namn av den britiske oppdagaren Allan Davidson, *Tanami*, som truleg var ei omforming av den opphavlege warlpirinemninga på staden.

Landskapet i Tanami består av raude sandsletter som vekslar med eit steinete landskap med små åsar. Den sporadiske nedbøren gjer at vegetasjonen er sparsam. Det held til ein bestand av forvilla kamelar i ørkenen.

I 1900 blei det oppdaga gullførekomstar i Tanamiørkenen, og det blir framleis vunne ut gull her.

## Kjelder

**Denne artikkelen bygger på «[[:nb:Tanamiørkenen|Tanamiørkenen]]» frå ,  den 12. september 2021.*  

## Litteratur
* Kelly, Kieran, (2003) * Tanami : on foot across Australia's desert heart* Sydney : Pan Macmillan Australia, 2003. ISBN 0732911885
* Thackway, R and I D Cresswell (1995) *An interim biogeographic regionalisation for Australia : a framework for setting priorities in the National Reserves System Cooperative Program* Version 4.0 Canberra : Australian Nature Conservation Agency, Reserve Systems Unit, 1995. ISBN 0642213712
NM i turn 1981 for kvinner

**Noregsmeisterskapen i turn 1981** for kvinner vart arrangert i Drammen i Buskerud helga 17.–18. oktober 1981. Deltakarane tevla i åttekamp etter obligatoriske og sjølvvalde program i dei fire ordinære øvingane; bom, frittståande, hopp og skranke. 

### Åttekamp





## Kjelder
*Drammens Tidende og Buskeruds Blad 19. oktober 1981
Myntherre

**Myntherre** er nokon som har rett til å la prega myntar (og trykka pengesetlar) i ein stat. Namnet til myntherren er vanlegvis prega på den eine sida av mynten.

## Myntherrar i Noreg
Heilt frå den fyrste norske mynten blei prega under Olav Tryggvason i 995, har regjarende kongar hatt myntrett og vore myntherrar i Noreg. I perioden frå 1222 til innføringa av reformasjonen i 1536, var også erkebiskopane myntherrar.
### Historiske myntherrar
*(995-1000) Olav Tryggvason
*(1015–1030) Olav Haraldsson
*(1047–1066) Harald Hardråde
*(1067–1093) Olav Kyrre
*(1093–1103) Magnus Berrføtt
*(1103–1115) Olav Magnusson
*(1177–1202) Sverre Sigurdsson
*(1217–1263) Håkon Håkonsson
*(1263–1280) Magnus Lagabøte
*(1268–1282) Erkebiskop Jon Raude
*(1280–1299) Eirik Magnusson
*(1280–1319) Håkon V Magnusson
*(1319–1363) Magnus Eriksson
*(1355–1380) Håkon VI Magnusson
*(1380–1387) Olav IV Håkonsson
*(1475–1510) Erkebiskop Gaute Ivarsson
*(1483–1513) Hans
*(1510–1522) Erkebiskop Erik Valkendorf
*(1513-23 og 1531-32) Christian II
*(1523–1537) Erkebiskop Olav Engelbrektsson
*(1524–1533) Frederik I
*(1536–1559) Christian III
*(1559–1588) Frederik II
*(1588–1648) Christian IV
*(1648–1670) Frederik III
*(1670–1699) Christian V
*(1699–1730) Frederik IV
*(1730–1746) Christian VI
*(1746–1766) Frederik V
*(1766–1808) Christian VII
*(1808–1814) Frederik VI
*(1814–1818) Carl XIII
*(1818–1844) Carl XIV Johan
*(1844–1859) Oscar I
*(1859–1872) Carl XV
*(1872–1905) Oscar II
*(1905–1957) Haakon VII
*(1957–1991) Olav V
*(1991–) Harald V

## Sjå òg
*Norske myntar

## Kjelder

**Denne artikkelen bygger på «[[:nb:Myntherre|Myntherre]]» frå ,  den 12. september 2021.*
Live at La Cigale, Paris, 25th June, 1989

***Live at La Cigale, Paris, 25th June, 1989*** er eit konsertalbum av det engelsk-amerikanske hardrockbandet Tin Machine. Albumet vart berre gjeve ut digitalt og kom ut i august 2019 i høve 30-årsjubileet til debutalbumet til Tin Machine. 

Heile konserten vart spelt inn og eit utdrag på åtte songar vart så kringkasta på Westwood One FM-radio. Fire songar frå den same konserten vart gjevne ut som B-sider til singlane frå 1989: «Tin Machine» og «Prisoner of Love.» Desse fire songane og ytterlegare fire songar kom ut på konsertalbumet. Albumet vart miksa av Tim Palmer, som var produsenten på dei originale Tin Machine-albuma.

## Innhald

## Medverkande
* David Bowie - vokal, gitar
* Reeves Gabrels - gitar
* Tony Sales - bass, korvokal
* Hunt Sales - trommer
* Kevin Armstrong - gitar, korvokal 

;Teknisk
* Tin Machine - produsent
* Tim Palmer - produsent

Miksa av Tim Palmer i Swan Yard Recording Studios i London, assistert av Elliot Ness
Mastera av Justin Shturtz i Sterling Sound, juni 2019

## Kjelder
*
Skifertavle

**Skifertavle** er ei lita tavle av skifer ein kan skriva på med griffel eller krit. Skrifta kunne lett strykast ut med ein harelabb, klut eller svamp.

Skifertavla har sand- og leirtavler som forløparar. Seinare har skrivebøker blitt meir vanlege å bruka for elevøvingar.

## Kjelder

**Denne artikkelen bygger på «[[:sv:Griffeltavla|Griffeltavla]]» frå ,  den 12. september 2021.*
NM i turn 1982 for kvinner

**Noregsmeisterskapen i turn 1982** for kvinner vart arrangert i Bergen i Hordaland helga 6.–7. november 1982 med TIF Viking som arrangør. Deltakarane tevla i åttekamp etter obligatoriske og sjølvvalde program i dei fire ordinære øvingane; bom, frittståande, hopp og skranke. 

### Åttekamp





## Kjelder

*Bergens Arbeiderblad 8. november 1982
Johan Bondesen

**Johan Bondesen** () var ein gardbrukar frå Koppang i Stor-Elvdal. Han representerte Søndre Østerdalen og Arbeidarpartiet på Stortinget 1919-21.

Bondesen var son til ein murar. Han arbeidde sjølv som murar i Stor-Elvdal og 1913-18 som murmeister i Elverum. I 1918 kjøpte han gardbruket Norstu Vestgård i Stor-Elvdal og dreiv dette sidan. Han var elles styrar av Noregs Bank si avdeling på Hamar frå 1930 til 1943, og på frå 1945.

Periodane 1907-13 og 1925-31 var Bondesen medlem av heradsstyret i Stor-Elvdal. I tillegg sat han 1906-08 i fattigstyret, 1908-13 og 1926-31 i skulestyret, 1909-12 og 1923-32 i likningsnemnda, alt saman i Stor-Elvdal. 1925-28 var han styremedlem i Hedmark Landbrukkselskap.

Bondesen var stortingsmann 1919-21 frå einmnannskrinsen Søndre Østerdalen, vald for Arbeidarpartiet. Han var då medlem i Lønninsgkomiteen. Stortingsbolken 1928-30 var han vararepresentant frå Hedmark fylke, møtte på Tinget ei veke i april 1929.

## Kjelder
*Stortngsbiografi
Katalin Karikó

**Katalin Karikó** () er ein ungarsk biokjemikar frå Szolnok som bur i USA. Ho har særleg forska på RNA-mediert immunaktivering. Saman med den USA-amerikanske immunologen Drew Weissman oppdaga ho at immunogenisiteten til RNA kunne svekkast gjennom nukleosidmodifikasjon. Teknologien gjer det mogeleg å nytte mRNA i handsaming av sjukdom og danna grunnlaget for utviklinga av mRNA-baserte covid-19-vaksinar (RNA-vaksine).

I 2023 vart ho tildelt Nobelprisen i medisin saman med Drew Weissmann for oppdaginga som gjorde det mogleg å utvikla mRNA-vaksinar mot covid-19.

## Kjelder

**Denne artikkelen bygger på «[[:de:Katalin Karikó|Katalin Karikó]]» frå ,  den 13. september 2021.*  

## Bakgrunnsstoff

*Artikkel i The Guardian
* 
* Katalin Karikó i pennmedicine.org
Ketill Hanstveit

**Ketill Are Hanstveit** () er ein norsk tidlegare friidrettsutøvar frå Bergen. Han vart noregsmeister i tresteghopp 1992-94, 1997-99 og 2001-02. Under NM i friidrett 1999 på Byrkjelo sette han norsk rekord i øvinga med 17,27 meter, ein prestasjon som gav han kongepokal nummer 2. Også i 1998 vart han tildelt kongepokalen i NM. Hanstveit er medlem i IL Norna-Salhus.

## Aktiv
Frå 1991 til 2002 vann Hanstveit årleg ein medalje i tresteghopp i noregsmeisterskapen. Til saman sanka han åtte gullmedaljar, to sølvmedaljar og to bronsemedaljar. Den store framgangen kom i 1993-sesongen då han den 17. juli hoppa 16,71 meter på Bismo. Nokså nøyaktig eitt år seinare forbetra han sitt personbeste til 16,76 m i Tønsberg. På Byrkjelo 13. juli 1997 la han på til 16,86 m og 7. juni 1998 presterte han i Malmö 16,88 m under B-Europacupen for landslag.

Hanstveit hoppa over 17 meter fyrste gongen ved NM i friidrett 1998 på Askøy. I tre sekundmeters medvind landa han på 17,20 m, akkurat nok til at han fekk tildelt kongepokalen for menn. Året etter var det ingen tvil om kongepokalen i noregsmeisterskapen 1999, med eit hopp på 17,27 meter på Byrkjelo den 8. august sette han ein norsk tresteg-rekord som også gjeld i 2022. 

Under NM i friidrett 1997 tok Hanstveit med eit hopp på 7,24 meter sølvmedaljen i lengde-øvinga.

### Plasseringar i internasjonale meisterskap
*EM 1994 i Helsinki: Utslått i kvalifiseringa (15,84 m=nr 17) 
*VM 1997 i Aten: Utslått i kvalifiseringa (16,45 m=nr 22) 
*EM 1998 i Budapest: Nr 12 i tresteghopp – 16,58 m
*VM 1999 i Sevilla: Utslått i kvalifiseringa (16,59 m=nr 19) 
*OL 2000 i Sydney: Utslått i kvalifiseringa (16,75 m=nr 13)

## Kjelder

**Denne artikkelen bygger på «[[:nb:Ketill Hanstveit|Ketill Hanstveit]]» frå ,  den 13. september 2021.*
Poogie Bell

**Poogie Bell** () er ein USA-amerikansk jazztrommeslagar, komponist, bandleiar og produsent. Bell er mest kjend som trommeslagar, og har arbeidd mykje med bassisten Marcus Miller og som sidemann for artistar som Erykah Badu, Victor Bailey, David Bowie, Stanley Clarke, Randy Crawford, Roberta Flack, Al Jarreau, Chaka Khan, Angelique Kidjo, Joe Sample, David Sanborn, John Scofield, Stanley Turrentine, Luther Vandross, Vanessa Williams og Victor Wooten.

## Diskograi
*2004: Poogie Bell Band – *Thinking Outside The Box*
*2007: Poogie Bell Band – *Get on the Kit*
*2009: Poogie Bell Band – *Poogie on Shuffle*
*2010: Poogie Bell Band – *My America*
*2013: Poogie Bell Band – *Suga Top*

### Som sidemann
*1979: Weldon Irvine – *The Sisters* 
*1980: Weldon Irvine – *Weldon & The Kats*
*1981: Bobby Broom – *Clean Sweep*
*1991: Marcus Miller – *[[Out of the World]]*
*1992: Chaka Khan – *The Woman I Am*
*1992: Najee – *Just An Illusion*
*1993: Kirk Whalum – *Caché*
*1993: Marcus Miller – *[[The Sun Don't Lie]]*
*1995: Marcus Miller – *[[Tales av Marcus Miller|Tales]]*
*1996: Various Artists – *World Christmas*
*1997: Marcus Miller – *[[Live & More av Marcus Miller|Live & More]]*
*1997: Erykah Badu - «Erykah Badu: Live»
*1998: Marcus Miller – *The Best of Marcus Miller*
*1999: Various Artists – *An American Love Story*
*2001: Marcus Miller – *[[M² av Marcus Miller|M²]]* (2002 Grammy for beste moderne jazz-album)
*2002: Marcus Miller – *[[The Ozell Tapes|The Ozell Tapes – Live 2001]]*
*2003: Michael 'Patches' Stewart – *Blow*
*2004: Dean Brown – *Groove Warrior*
*2005: Marcus Miller – *Master of All Trades*
*2005: Marcus Miller – *[[Silver Rain]]*
*2007: Angelique Kidgo - *Djin Djin* (nominert til Grammy for beste verdsmusikkalbum)
*2008: Marcus Miller – *[[Marcus av Marcus Miller|Marcus]]*
*2008: S.M.V. – *[[Thunder av SMV|Thunder]]*
*2010: Marcus Miller – *A Night in Monte Carlo – Live 2009*

## Kjelder

**Denne artikkelen bygger på «[[:en:Poogie Bell|Poogie Bell]]» frå ,  den 13. september 2021.* 
*** oppgav desse kjeldene:*

## Bakgrunnsstoff
*
Wild T. Springer

**Tony «Wild T» Springer** er ein trinidadisk-kanadisk bluesrock-gitarist.

Springer voks opp i Trinidad og Tobago; og spelte med ei rekkje reggae- og calypsoband som tenåring. Springer flytta sidan til Canada og vart medlem av Rough Trade i 1986, fram til dei vart oppløyst i 1988.

I 1990 tok Springer scenenamnet Wild T og skipa sitt eige band, Wild T and the Spirit. Springer var òg gjestemusikar på David Bowie-albumet *[[Black Tie White Noise]]* i 1993.

Wild T & the Spirit hadde fleire besetningar gjennom åra og gav ut fleire album, mellom anna *Givin' Blood*, som vart nominert til Juno-prisen i 1994. 

## Kjelder

**Denne artikkelen bygger på «[[:en:Wild T. Springer|Wild T. Springer]]» frå ,  den 13. september 2021.* 
*** oppgav desse kjeldene:*

## Bakgrunnsstoff
* Wild T